paragraph_text: Cosimo je osuđen na robovanja na galiji, ali nešto kasnije našao se u Marseillesu gdje je podučavao astrologiju, da bi potom primio pomilovanje od kraljice i vratio se u Pariz. Godine 1585. imenovan je opatom samostana St. Mahe. Četiri godine kasnije preminula je kraljica Katarina de' Medici, a Ruggieri se 1598. godine opet našao pred optužbom za vradžbine, kada je optužen da je bacio čini na kralja Henrika IV. Navarrskog. Ruggieri se na suđenju pozvao na pomaganje Henriku za vrijeme Bartolomejske noći, te je naposljetku oslobođen optužbi.